**ОТЧЕТ**

ЗА

ДЕЙНОСТТА НА НЧ „ПРОСВЕТА 1898” ШИВАЧЕВО

ЗА ПЕРИОДА ОТ 01.01.2023 г.- 31.12.2023 г.

 **По Закона за Народните читалища, Народно читалище „Просвета 1898” гр. Шивачево е независимо, самоуправляващо се българско културно-просветно сдружение на гражданите от града, което изпълнява и държавни културно-просветни задачи. Като юридическо лице с нестопанска цел, Читалището извършва културно-просветна дейност, която е насочена към задоволяване на потребностите на гражданите, свързана с развитие и обогатяване на културния живот в града. Читалището е стожера за запазване на обичаите и традициите на българския народ, разширяване знанията на гражданите и приобщаването към ценностите и постиженията на науката, изкуството и културата. Тези дейности са определени като основни за читалището ни в града.**

 **Както всяко българско читалище, така и Народно читалище „Просвета 1898” е институция с мисия да бъде огнище и център на българската култура и духовност, затова в читалището е задължително да работят личности – мотивирани и стойностни, чиято цел е читалището не само да продължи да съществува, но да развива и разширява своите дейности; да привлича членове на обществото, независимо от тяхната партийна принадлежност, вероизповедание, пол, занятие и др. за осъществяване на общи цели – запазване на българската култура и идентичност на Читалището.**

 **НЧ „Просвета 1898” е регистрирано като самостоятелно юридическо лице с решение № 145 от 15.12.1997 г. на Сливенски окръжен съд с Председател Вишка Георгиева Азманова.**

 **След това по Закона за народните читалища, Читалището се регистрира на всеки три години, като на Общо отчетно-изборно събрание се избира ръководство/ Читалищно настоятелство и Председател на ЧН; Проверителна комисия и Председател на комисията/.**

 **Последната регистрация на НЧ „Просвета 1898” гр. Шивачево е направена на 21.10.2019 г.**

 **Читалищното настоятелство се състои от 7 члена. За Председател на Настоятелството бе избрана г-жа Радостина Бакалова – Петкова и членове: Вера Атанасова, Ирина Денчева, Радка Койтарова, Николина Алексиева, Анета Стефанова и Макрина Маркова.**

 **Проверителната комисия се състои от 3 члена с Председател Катя Йорданова и членове: Славка Савова и Росица Петрова.**

**Брой на действителните регистрирани членове:**

 **В момента общият брой на действителните членове на Народно читалище „Просвета 1898” е 152.**

 **Дейности, които развива читалището, мероприятия, които организира и в които участва като институция.**

 **има четири фолклорни групи:**

**Малка – 20**

**Средна – 23**

**Жени - 15**

**Хоротека - 16**

 **Този състав освен в мероприятията и празниците, които организира НЧ „Просвета 1898”, взема участие и в тържествата и празниците, които организира община Твърдица, както и на други населени места. Под умелото ръководство и професионализма на ръководителя Янка Петкова танцовият състав представя читалището на Общинските прегледи в с. Червенаково и на регионален фолклорен събор „Пролетни игри и обичаи – Цветница” в Твърдица, Благотворителни концерти и събора в местността Хайдушка поляна.**

 **На 15.01. всяка година Читалището, Кметство Шивачево и СУ „Георги Каравелов” отбелязват Освобождението на град Шивачево с поставяне на цветя и венци пред паметника на загиналите.**

**Вече четвърта година читалището организира игра „Прочети и спечели“ за насърчаване на четенето във всякаква възраст. Читателя прочел най-много книги през предходната година бива награждаван януари месец от председателя на читалището с книга.**

 **Съвместно с кметство Шивачево, на 01.02 се провежда ежегодният конкурс „Най-добро домашно вино”. Конкурсът има за цел да събере и оцени най-добрите домашни вина – розе, бяло и червено от местни винопроизводители. Вината всяка година оценяват технолозите: Юрка Афузова и Станка Илиева.**

 **Всеки участник в конкурса, донесъл своето вино, с нетърпение очаква мнението на сомелиера, кой ще бъде победител в тази надпревара. Конкурсът завършва с връчване на грамоти и награди, осигурени от кметството и почерпка за всички присъстващи със средства от читалището.**

 **Първи март се отбелязва всяка година с ръчно изработени мартеници, с които се закичват гражданите и гостите на града. Освен това през 2023 г. се проведе и конкурс за най-красива мартеница. В него взеха участие деца от ДГ „Слънчев ден“ и СУ „Г. Каравелов“. На този ден почти всяка година отбелязваме и националния празник 3-ти март с празничен концерт. В него вземат участие самодейните състави към читалището, ученици и учители от СУ „Г. Каравелов” и ДГ „Слънчев ден”.**

**Денят на библиотекаря 11 май е отбелязан с посещение на ученици от су „Г. Каравелов“, които разгледаха библиотеката с интерес. Те направиха своите първи читателски картони и обещаха да са по-активни в четенето.**

 **На същия ден пенсионерски клубове от цялата страна правят среща в читалището под наслов „На чаша шивачевско вино”.**

 **Денят на славянската писменост, българската просвета и култура отбелязваме с празничен концерт съвместно със СУ „Г. Каравелов”. Това е денят, който пълни залата на читалището с публика.**

 **За предна година имахме щастието на 24 май да изпратим абитуриентите от читалището.**

 **Празника на детето 1-ви юни се отбелязва с игри и забавления пред читалището. И тази година кметството осигури почерпка за децата.**

 **В началото на юли унаследили традицията читалището открива своята лятна занималня за деца между 7 и 10 години. Записалите се деца решават занимателни задачи, викторини, четат книги от любими автори с любими герои, рисуват, апликират, играят любими игри, пеят и танцуват. С доброволен труд помагат и учители.**

 **26 октомври – Димитровден, празникът на града се организира съвместно с кметството. През 2023 година празникът беше отбелязан с редица мероприятия – концерт на самодейците от читалището съвместно със СУ „Г. Каравелов и ДГ „Слънчев ден“, концерт на Деян Митев и кортенският самодеен театър гостува с поставновка.**

**За Коледа читалището организира съвместно с училището Коледен концерт.**

**Читалището води всяка година коледарска група в община Твърдица и участва в коледният базар, като през 2023 г. участието беше благотворително и децата дариха всички средства от базара и коледуването за благотворителна кауза.**

**Библиотечна дейност**

 **Библиотеката в НЧ „Просвета 1898” Шивачево разполага с 12950 библиотечни единици.**

 **Ползващите услугите на библиотеката са на възраст 7-19 години. Но и студенти, които учат българска филология, начална педагогика и пенсионери. През 2023 г. читалището спечели проект към МК „Българските библиотеки – съвременни центрове за четене и информираност”. Книгите, които бяха закупени са 99 броя на стойност – 1492. 90 лв.**

 **Читалището е оборудвана с настолни компютри, цветен и черно-бял принтер, ламинатор и проектор.**

 **Работниците в читалището се стремят да работят с широк кръг от хора, които искат да се развиват във фолклорната и библиотечната дейност.**

 **Изготвил: ………………..**

 **/Р.Бакалова-Петкова- Председател ЧН/**